Ela Tomson

Ela Tomson (aastani 1965 Liimeon, 1965–1973 Unt; sündinud 16. veebruaril 1945 Pärnus) on Eesti endine teleajakirjanik ja poliitik. (vaadatud 01.04.2016)

Ta on lõpetanud 1967. aastal Tartu Riikliku Ülikooli ajakirjanduse erialal. 

Aastatel 1968–1972 oli ta Eesti Telefilmi toimetaja. 1972–1992 oli ta Eesti Televisiooni toimetaja (toimetas näiteks saatesarju "Järjehoidja", "Laupäevastuudio" ja "Prillitoos" ning tegi filmisaateid).  

1992–1994 oli ta Pärnu Raadio peatoimetaja.  

1994–2000 oli ta ETV hanketoimetuse peatoimetaja. 

2001–2003 oli ta Pärnu Ühisgümnaasiumi õpetaja. 2001–2003 oli ta Pärnu Linnavalitsuse välissuhete ja protokollinõunik. 

Jaanuarist 2003 on ta Erakond Isamaa liige.

Ta oli X Riigikogu liige (2003–2007).

2008. aastast oli ta Pärnu Linnavalitsuse haridus- ja kultuuriosakonna juhataja asetäitja.https://web.archive.org/web/20160401140930/http://parnu.ee/index.php?id=81 (vaadatud 01.04.2016) 2021. aastast on ta Pärnu Linnavolikogu haridus- ja kultuurikomisjoni esimees. 

Tunnustus
2005 Valgetähe IV klassi teenetemärk
2021 Pärnu teenetemärk (Pärnu kultuurielu pikaaegse rikastamise ja juhtimise eest)

Isiklikku
Tema abikaasa oli 1994. aastast kuni surmani 2023. aastal Mati Põldre. Varem on ta abielus olnud Mati Undiga ja Enn Tomsoniga.

Viited

Kategooria:Eesti teleajakirjanikud
Kategooria:Tartu Ülikooli ajaloo-keeleteaduskonna vilistlased
Kategooria:X Riigikogu liikmed
Kategooria:Valgetähe IV klassi teenetemärgi kavalerid
Kategooria:Sündinud 1945